Arethusa (trieda lodí, 1934)

Trieda Arethusa bola trieda ľahkých krížnikov Spojeného kráľovstva, ktoré boli stavané po triede Leander. Trieda Arethusa bola menšou verziou skôr postavených jednotiek triedy Leader, označovaných ako podtrieda Amphion.

Delostrelectvo hlavného kalibru malo kaliber 152 mm (po tri dvojhlavňové veže), s dostrelom 23 300 m. Pomocné delostrelectvo malo kaliber 102 mm a to 4x Arethusa a Galatea (4x1) a 8x Aurora a Penelope (4x2). Proti lietadlám bolo v roku 1940-41 namontovaných 8x40 mm (2x4) kanónov a 8x12,7 mm (2x4) guľometov. V nasledujúcich rokoch 5-9x20 mm kanón Oerlikon. Vo výzbroji bolo 6 torpédometov kalibru 533 mm (2x3). Na krížnikoch bolo možné niesť lietadlo, najskôr Hawker Osprey, neskôr Fairey Seafox.

Štandardný výtlak bol 5 220 BRT (Arethusa, Galatea) a 5 270 (Penelope, Aurora), plný 6 665 (6 715). Rozmery 154,33x15,56x5,1 m (dĺžka x šírka x ponor). Pohonné jednotky boli 4 parné Parsonove turbíny (64 000 ks), 4 kotle typu Admiralty, 4 skrutky. Maximálna rýchlosť 32,25 u., zásoba mazutu 1 327 t. postačovala pri ekonomickej rýchlosti 15 u. dosah 5 500 míľ. Posádka 500-625.

Pancierovanie boku 57 mm, paluba 25,4 mm, veže hlavného delostrelectva 25,4 mm, muničné komory 76-51 mm a 25,4 mm, veža 25,4 mm. Váha panciera bola 618 t.

Trieda mala štyri jednotky:
 Jednotka Vlajkové číslo Lodenica Založený kýl spustená OdovzdanáRoyal Navy Osud Arethusa 26 Chatham Royal Dockyard 25. január 1933 6. marec 1934 21. máj 1935 predaná do šrotu 1950 Galatea  71 Scotts, Greenock 2. jún 1933 9. august 1934 3. september 1935 Torpédovaná nemeckou ponorkou U557 v Alexandrii, 15. december 1941 Penelope 97 Harland & Wolff, Belfast 30. máj 1934 15. október 1935 12. november 1936 Torpédovaná nemeckou ponorkou U410 v Anziu 18. február 1944Aurora  12 Portsmouth Royal Dockyard 23. júl 1935 20. august 1936 8. november 1937 Odovzdaná Čankajškovej Číne Chungkinh 1948, dobytá komunistickou Čínou  Tchoungking 1949, Hsuang Ho 1951, Pei Ching 1951, Kuang Chou 1958 zošrotovaná pravdepodobne v roku 1966.


Arethusa (1934)